Vincent Ado Tenebe

Category:Articles with hCards
Vincent Ado Tenebe (an haife shi a ranar 17 ga watan Agusta, a shekarar 1958) masanin aikin gona ne na kasar Najeriya . Shi ne tsohon mataimakin shugaban jami'ar jihar Taraba Jalingo sannan kuma tsohon shugaban jami'ar budaddiyar jami'ar Najeriya . 

 Rayuwar farko da ilimi 
An haifi Vincent Ado Tenebe a jihar Kaduna, a Nigeria, ranar 17 ga watan Agusta, a shekarar 1958.  Ya samu shaidar kammala karatunsa na firamare daga St. Patrick Primary School Maiduguri tsakanin shekaraar 1965 zuwa 1971. Ya samu takardar shedar karatunsa ta yammacin Afirka a shekarar 1976 daga Makarantar Sakandaren Gwamnati, Yerwa, Maiduguri, Najeria.  Ya yi digirinsa na farko, B.Sc. (Agric) cum laude, da digiri na biyu, M. Sc. A fannin aikin gona a Jami’ar Ahmadu Bello, Zariya; Ya yi karatun Ph.D a fannin aikin gona a Jami'ar Abubakar Tafawa Balewa, Bauchi. 

 Sana'a 
Vincent Ado Tenebe ya fara aiki a matsayin mataimakin digiri na biyu a shekarar 1984 a Jami'ar Abubakar Tafawa Balewa. A 1988, an nada shi shugaban gonar jami'ar. A shekara ta 1995, ya zama shugaban sashen samar da amfanin gona na cibiyar. A shekarar 2003 ya zama Farfesa a fannin Aikin Gona a Jami’ar Kimiyya da Fasaha ta Afirka da ke Bauchi. 

 Sana'ar gudanarwa 
Vincent ya zama mataimakin shugaban jami'ar Open University a ranar 7 ga  watan Maris, a shekarar 2008.  Ya zama mataimakin shugaba na biyu na National Open University of Nigeria,a ranar 14 ga watan Oktoba,a shekarar 2010.  A shekarar 2017 ya zama mataimakin shugaban jami'ar jihar Taraba.

 Memba da zumunci 
A 1986, ya zama memba na Agriculture Society of Nigeria (ASN) 1986. Bayan shekara guda, ya zama memba na kungiyar kula da gonaki ta Najeriya. A shekarar 2002 ne, ya zama Fellow na Institute of Cost Management (FCM). A 2012, ya zama Fellow na National Institute for Education and Research (FNIER) kuma a wannan shekarar ya zama Fellow na Nigeria Society for Experimental Biology (FNISEB). Bayan shekara daya, ya zama dan kungiyar malamai ta Najeriya (FASSONT). A  shekarar 2014, ya zama Fellow na Chartered Institute of Human Capital Development of Nigeria kuma a  shekarar 2015, ya zama Fellow na Biotechnology Society of Nigeria (FBSN).

 Nassoshi 

Category:Rayayyun mutane
Category:Haihuwan 1958
Category:Articles without Wikidata item
Category:Masu ilimin najeria